《阖闾城》
清代·蒋遵路

麋鹿胥台岁几千，小城遗址草芊芊。江林舟楫喧鱼市，水步人家种芋田。

山近荆溪千岫列，地殊茂苑五湖边。倦游踪迹堪投老，七十二峰明眼前。

作者简介：蒋遵路，字路然，诸生。清无锡人。好读古人书。初为诗，与张泽、黄传祖等从事竟陵之学。旋求之汉魏盛唐。重交游,性慷慨,家境由富变贫终不悔。